ઉલ્લેખનીય છે કે હાઉસિંગ બોર્ડ દ્વારા 420 મકાનો બનાવવામાં આવ્યા હતા. જ્યારે મકાન ધરાશાયી થયા ત્યારે લોકોને મકાન ખાલી કરવામાં આવ્યા હતા. પરંતુ સરકાર દ્વારા લાભાર્થીઓને કોઈ પણ સહાય ન આપતા 50 પરિવાર તૂટેલા મકાનોમાં રહેવા પરત આવ્યા છે. જે લોકો રહેવા માટે પરત આવ્યા છે તેની હાલત એકદમ દયનીય છે. કારણકે આ મકાનમાં લાઇટ અને પાણીની સુવિધા પણ નથી. જો કે થોડા સમય પહેલા સરકારે રિ-ડેવલપમેન્ટ યોજના બહાર પાડી હતી અને એ યોજનામાં આ હાઉસિંગ બોર્ડના મકાનોનો પણ ઉલ્લેખ કરવામાં આવ્યો હતો. છતા હજુ પણ રિ-ડેવલપમેન્ટ કરવામાં આવ્યું નથી.